### Beslutninger

Sagens behandling blev udsat i byrådets møde den 29. oktober 2025.

###

BESLUTNINGSFORSLAG FRA VL, SF OG ALT

Beslutningspunkter:

At 1) Der iværksættes en analyse af tilførslen af næringsstoffer til [adresse] via [adresse] tre åsystemer - [adresse], Giber åen, Egåen - og via kommunens kloaksystemer.

At 2) Det undersøges om det er muligt- økonomisk og praktisk - ved samme prøvetagninger at analysere prøverne for andre miljøskadelige stoffer som pesticider, medicinrester, metaller, evigheds- og industrikemikalier. I så fald foretages disse sammen med analysen for næringsstoffer.

At 3) Det besluttes, at [adresse] foreslår de andre kommuner i [adresse] at iværksætte samme analyser, hvor sådanne analyser ikke allerede er foretaget.

Motivering:

Iltsvind og den kemiske forurening af å og hav er omfattende. Havet inkl. Århus Bugten er døende.

Det er ønskeligt at byrådet og befolkningen får viden om århusianernes - og øvrige østjyders - samlede havmiljøbelastning, så handlinger med indsatser til bekæmpelse af forureningen af å - og hav kan iværksættes på et robust vidensgrundlag. Ikke mindst trepartsindsatserne.

Redningsaktioner som plantning af ålegræs er nytteløst, hvis ikke der sættes ind med at stoppe tilledning af / rensning for næringsstoffer, kemikalier og metaller.

MTM rådmandens besvarelse oktober 2025 af 10 dages forespørgslen fra Mimi Schmidt /Viggo Rita Kjær viser, at vi i [adresse] ikke har sådant vidensgrundlag. Se link i beslutningsforslaget

Det bør tilvejebringes.

Vejle kommune har sammen med SydDansk Universitet (SDU) foretaget en "Oplandsanalyse for Vejle Å", med målinger ved [adresse] tilledningerne - bække, åer, fiskeopdræt, lossepladser. Målingerne viser hvor meget næringsstof (nitrat og fosfor) der kommer fra hvilke arealer.

Det muliggør en målrettet indsats mod udledninger, så de begrænsede midler til trepartsindsats kan prioriteres bedst muligt.

Analysen er foretaget som led i [adresse] projektet og er senest afrapporteret juni 2025.

Slides (PDF) fra afrapporteringen af Oplandsanalysen kan ses her - se link i beslutningsforslaget.

Og her - se link i beslutningsforslaget.

SDU's undersøgelsesdesign er brugsklart - Så forberedelsestid bør kunne være kort. Der kan eventuelt bygges på samarbejde med SDU og Aarhus Universitet.

I rapporten nævnes, at der er målt på 93 målestationer - staten (Miljøstyrelsen) har én målestation ved [adresse]

Når Vejle kan, bør [adresse] også kunne!

Det vil være ønskeligt at udvide emnerne for analyse fra næringsstoffer til tilførsel af gift- og kemiske miljøskadelige stoffer.

Kemisk forurening med f.eks. kobber bidrager til at forøge iltsvindet i havet, der er forårsaget af tilførsel af næringsstoffer. Andre kemikalier, som medicinrester bidrager til havdyrenes og dermed fødekædens degeneration.

Se publikationen ”Kemisk forurening af det danske havmiljø” - se link i beslutningsforslaget.

Der kan evt. samarbejdes med Århus Universitet / Roskilde Universitet / Tænketanken HAV

Velfærdslisten De Rød-Grønne, i [adresse]

Mimi Schmidt og Øjvind Berg

Socialistisk Folkeparti Aarhus

Conny Bech

Alternativet

Nicklas Hermansen.